54 
være nogenlunde beskyttet mod Is og Isfjælde, medens Los¬ 
ningen gik for sig. 
Yi stode over mod Sydenden af Liverpool Kyst, men For¬ 
holdene vare ikke bedre der. 
Valget af en anden Plads til Stationen var under de 
givne Forhold ikke let. Den maatte helst ligge saa yderligt i 
Fjorden som muligt, da der derved var større Chance for at 
komme tidligt afsted den næste Sommer end længere inde, 
hvor Vinterisen sandsynligvis vilde ligge længere. Hele den 
ydre Del af Scoresby Sund er imidlertid fuldstændig blottet 
for Havne eller blot Antydninger af saadanne. Sydkysten er en 
lige, ubrudt Basaltbratning, der hæver sig omtrent lodret op af 
Fjorden. Kysten af Jamesons Land ligner den jydske Vestkyst 
og er som denne uden nogensomhelst Tilflugtssted for et Skib, 
og Sundet mellem de to Ryster var fuldt af Isfjælde og Is, der 
med de skiftende Strømme og Vinde drev frem og tilbage. 
Den eneste sikkre Havn, vi havde seet, var Hekla Havn, 
og jeg maatte derfor under disse Forhold bestemme mig for 
denne. Da den imidlertid laa omtrent 20 Mil inde i Fjorden, 
vilde jeg, ved at vælge den til Overvintringssted, ikke alene 
forøge Vejlængden til Angmagsalik med de nævnte 20 Mil, 
men jeg maatte tillige befrygte, at vi først vilde kunde komme 
meget sent afsted med Baadene den følgende Sommer, da vi 
med tungt lastede Baade ikke kunde begynde Rejsen, før Fjord¬ 
isen var fuldstændig brudt op. Som Følge heraf maatte jeg, 
hvis Hekla Havn valgtes til Overvintringssted, beholde Skibet 
heroppe, da vi med dette antagelig vilde kunde forlade Havnen 
paa et betydeligt tidligere Tidspunkt, end det vilde være muligt 
med Baadene. 
Det blev derfor bestemt at oprette Overvintringsstationen 
ved Hekla Havn, og at Skibet skulde overvintre der sammen 
med Expeditionen for næste Aar at bringe denne ud til Gap 
В r e w s t e r. 
